|  |  |
| --- | --- |
| Transpordiametinfo@transpordiamet.ee |  10.02.2025 nr 5-5/1699 |

**Lähteseisukohtade küsimine detailplaneeringu koostamiseks Koidu külas Leedu tee elamuala, Leedu tee äriala ning Lehtmanni, Veskipõllu, Kaarna katastriüksustel**

Saue Vallavalitsusele on esitatud taotlus detailplaneeringu algatamiseks Koidu külas Kärbi-Põllu, Hellmanni, Leedu tee 1,3,5,7, Leedu tee ja Vartongi katastriüksustel, eesmärgiga ehitusõiguse määramiseks 44 üksikelamu ja 9 kaksikelamu püstitamiseks (kokku 62 elamuühikut) ning 1 ärimaa krundi moodustamiseks.

Teine taotlus detailplaneeringu algatamiseks on esitatud Koidu külas Porvali, Hellmanni, Hoiu tn 13a, Iltre, Vana-Kandle, Leedu tee ja Vartongi katastriüksustele, eesmärgiga moodustada 4 ärimaa krunti.

Kolmandaks soovitakse detailplaneering koostada Koidu külas Lehtmanni, Veskipõllu ja Kaarna katastriüksustele, eesmärgiga ehitusõiguse määramiseks 18 üksikelamu, 5 ridaelamu, 5 kortermaja püstitamiseks (kokku 140 elamuühikut) ning 3 ärimaa krundi moodustamiseks.

Saue valla üldplaneeringu kohaselt asub kogu piirkond tiheasustusalas ning jaguneb pere- ja ridaelamumaa, ärimaa, ühiskondlike hoonete maa ning haljasala ja parkmetsamaa maakasutuse juhtotstarbega aladeks.

Planeeritavad alad jäävad riigi kõrvalmaantee 11184 Alliku-Laagri tee vahetusse lähedusse, mistõttu juurdepääsuteed planeeritavatele aladele kavandatakse 11184 Alliku-Laagri teelt. Ühisel koosolekul (6.02.2025) jõudsime kokkuleppele, et antud piirkonda Alliku-Laagri teele tuleb planeerida lisaks Koru kinnistu DP-ga planeeritud ringristmikule veel üks ringristmik. Saue vallavalitsuse nägemuse kohaselt tuleks ringristmik planeerida Hämariku tee otsa ning Koidu tee ristmik jätta T-kujuliseks. Saue Vallavalitsus palub Transpordiametil väljastada lähteseisukohad, mille alusel on võimalik vallavalitsusel detailplaneeringu algatamise taotluste osas seisukoht võtta.

Lugupidamisega

(allkirjastatud digitaalselt)

Monika Kõiv

planeeringute spetsialist

Lisa:

Koidu küla Leedu tee ja lähiala elamuala detailplaneeringu eskiis

Koidu küla Leedu tee ja lähiala äriala detailplaneeringu eskiis

Koidu küla Lehtmanni, Kaarna ja Veskipõllu kinnistute detailplaneeringu eskiis

Skeem ringristmiku võimalikust asukohast

Monika Kõiv

+372 5301 8124 monika.koiv@sauevald.ee